Guida de Usator de Linux Mint/contrasigno administrator

Creation del contrasigno del usator root (administrator)

Mesmo si, durante le installation del systema non demanda le introduction del contrasigno del super-usator root, vos debe saper que le usator create durante le installation habera derectos de administrator. Si vos vole un contrasigno differente pro le usator administrator (appellate root in Linux), isto se pote facer multo facilemente.

Pro facer lo, aperi un Terminal:

Vos trovara le Terminal in le pannello superior (icone nigre con le symbolo $). O etiam in Menu – Administration – Terminal. Un altere maniera de cercar le Terminal es premer le clave Super (in multe clavieros es clave del fenestras de Windows) e scriber Terminal pro aperir lo.

Entra como root: $ sudo -s 

Introduce vostre contrasigno.

Executa: $ sudo passwd

Vos debera introducer le contrasigno duo vices.

De iste maniera, vos habera jam establite un nove contrasigno pro le super-usator root.

Si vos vole modificar o deler archivos de differente usatores sin haber problemas de restrictiones, vos pote facer lo como super-usator con le navigator Nemo o Caja ab le Terminal con le sequente commando:

$ sudo caja  

o 

$ sudo nemo

Iste option debe esser usate solmente per alcuno que sape lo que illes face, como per exemplo le administrator del systema.